title: EFTAN VALVONTAVIRANOMAISEN PÄÄTÖS N:o 224/96/KOL, tehty 4 päivänä joulukuuta 1996, päätöksen N:o 189/94/KOL, joka koskee luettelon laatimista niistä EFTA_+valtioiden laitoksista, joille on myönnetty väliaikaisia ja rajoitettuja poikkeuksia tuoreen lihan tuotantoa ja kaupan pitämistä koskevista yhteisön erityisistä terveysmääräyksistä, korvaamisesta niiltä osin kuin päätös koskee Norjaa

text:
Avis juridique important

|

E1996C0224

Virallinen lehti nro L 078 , 20/03/1997 s. 0040 - 0042

EFTAN VALVONTAVIRANOMAISEN PÄÄTÖS N:o 224/96/KOL,tehty 4 päivänä joulukuuta 1996,päätöksen N:o 189/94/KOL, joka koskee luettelon laatimista niistä EFTA-valtioiden laitoksista, joille on myönnetty väliaikaisia ja rajoitettuja poikkeuksia tuoreen lihan tuotantoa ja kaupan pitämistä koskevista yhteisön erityisistä terveysmääräyksistä, korvaamisesta niiltä osin kuin päätös koskee Norjaa EFTAN VALVONTAVIRANOMAINEN, jokaottaa huomioon Euroopan talousalueesta tehdyn sopimuksen, sellaisena kuin se on mukautettu Euroopan talousaluetta koskevan sopimuksen laajoja mukautuksia koskevan pöytäkirjan mukaisesti, ja erityisesti sen 17 artiklan ja ensimmäisen pöytäkirjan 4 kohdan d alakohdan,ottaa huomioon Euroopan talousalueesta tehdyn sopimuksen liitteen I ensimmäisen luvun 19 kohdassa tarkoitetun väliaikaisten ja rajoitettujen poikkeusten myöntämisen edellytyksistä tuoreen lihan tuotantoa ja kaupan pitämistä koskevista yhteisön erityisistä terveysmääräyksistä annetun säädöksen (neuvoston direktiivi 91/498/ETY), ja erityisesti sen 2 artiklan 2 kohdan,ottaa huomioon valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen, sellaisena kuin se on mukautettu valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen mukautuksia koskevan pöytäkirjan mukaisesti, ja erityisesti sen 5 artiklan 2 kohdan d alakohdan ja ensimmäisen pöytäkirjan 1 artiklan c alakohdan,sekä katsoo, ettäeräille norjalaisille laitoksille oli myönnetty väliaikaisia ja rajoitettuja poikkeuksia tuoreen lihan tuotantoa ja kaupan pitämistä koskevista yhteisön erityisistä terveysmääräyksistä EFTAn valvontaviranomaisen tekemällä päätöksellä N:o 189/94/KOL (1),norjalaisille laitoksille myönnettyjen poikkeusten lisäksi päätös koskee myös Itävallalle, Suomelle ja Ruotsille myönnettyjä vastaavia poikkeuksia,Norjan hallitus on vahvistanut, että EFTAn valvontaviranomaisen tekemän päätöksen N:o 189/94/KOL perustana oleva konkreettinen tilanne ei ole muuttunut ja se on pyytänyt, että norjalaisille laitoksille tuoreen lihan tuotantoa ja kaupan pitämistä koskevista yhteisön erityisistä terveysmääräyksistä myönnettyjen väliaikaisten ja rajoitettujen poikkeuksien osalta nämä päätökset korvattaisiin uudella päätöksellä, joka kattaisi ainoastaan norjalaisille laitoksille tuoreen lihan tuotantoa ja kaupan pitämistä koskevista yhteisön erityisistä terveysmääräyksistä myönnettävät väliaikaiset ja rajoitetut poikkeukset, mikä olisi tarpeellista Euroopan unionin kanssa käytävissä eläinlääkintäalan neuvotteluissa odotettava ratkaisun vuoksi,uusi päätös ei muuttaisi konkreettista tilannetta mitenkään verrattuna tilanteeseen, joka seuraa päätöksen N:o 189/94/KOL soveltamisesta,tästä syystä ei ole olemassa esteitä Norjan hallituksen pyynnön hyväksymiselle, jatässä päätöksessä säädetyt toimenpiteet ovat EFTAn valvontaviranomaista auttavan EFTAn eläinlääkintäkomitean lausunnon mukaisiaON TEHNYT TÄMÄN PÄÄTÖKSEN:1. Päätös N:o 189/94/KOL, joka koskee luettelon laatimista niistä EFTA-valtioiden laitoksista, joille on myönnetty väliaikaisia ja rajoitettuja poikkeuksia tuoreen lihan tuotantoa ja kaupan pitämistä koskevista yhteisön erityisistä terveysmääräyksistä, korvataan liitteessä olevalla tekstillä niiltä osin kuin päätös koskee Norjaa.2. Tämä päätös tulee voimaan 9 päivänä joulukuuta 1996.3. Tämä päätös on osoitettu EFTA-valtioille.4. Tämän päätöksen englanninkielinen toisinto on todistusvoimainen.Tehty Brysselissä 4 päivänä joulukuuta 1996.EFTAn valvontaviranomaisen puolestaBjörn FRIÐFINNSSONKollegion jäsen(1) EYVL N:o L 383, 31.12.1994, s. 14LIITE "1. Liitteessä mainituille laitoksille on myönnetty poikkeuksia Euroopan talousalueesta tehdyn sopimuksen liitteen I ensimmäisen luvun 19 kohdassa tarkoitetun väliaikaisten ja rajoitettujen poikkeusten myöntämisen edellytyksistä tuoreen lihan tuotantoa ja kaupan pitämistä koskevista yhteisön erityisistä terveysmääräyksistä annetun säädöksen (neuvoston direktiivi 91/498/ETY) 2 artiklan mukaisesti.LIITELuettelo niistä EFTA-valtioiden laitoksista, joille on myönnetty väliaikaisia ja rajoitettuja poikkeuksia tuoreen lihan tuotantoa ja kaupan pitämistä koskevista erityisistä terveysmääräyksistäToiminta:T = teurastamoL = leikkaamoK = kylmävarasto>TAULUKON PAIKKA>


title: 2013/672/EU: Neuvoston päätös, annettu 15 päivänä marraskuuta 2013 , Euroopan unionin ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista kahden vuoden ajanjaksoksi koskevan pöytäkirjan tekemisestä

text:
               22.11.2013

               FI

               Euroopan unionin virallinen lehti

               L 313/3

         NEUVOSTON PÄÄTÖS,
   annettu 15 päivänä marraskuuta 2013,
   Euroopan unionin ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista kahden vuoden ajanjaksoksi koskevan pöytäkirjan tekemisestä
   (2013/672/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 43 artiklan yhdessä 218 artiklan 6 kohdan a alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Neuvosto antoi 30 päivänä marraskuuta 2006 asetuksen (EY) N:o 1801/2006 (1) Euroopan yhteisön ja Mauritanian islamilaisen tasavallan välisen kalastuskumppanuussopimuksen tekemisestä, jäljempänä ’kalastuskumppanuussopimus’.

               (2)

               Unioni on neuvotellut Mauritanian islamilaisen tasavallan kanssa uuden pöytäkirjan, jäljempänä ’uusi pöytäkirja’, jossa EU:n aluksille myönnetään kalastusmahdollisuuksia Mauritanian suvereniteettiin tai lainkäyttövaltaan kalastuksen osalta kuuluvilla vesillä.

               (3)

               Tämä uusi pöytäkirja on allekirjoitettu neuvoston päätöksen 2012/827/EU (2) nojalla, ja sitä sovelletaan väliaikaisesti sen allekirjoituspäivästä lukien.

               (4)

               Uusi pöytäkirja olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista kahden vuoden ajanjaksoksi koskeva pöytäkirja, jäljempänä ’pöytäkirja’, (3) unionin puolesta.
   2 artikla
   Neuvoston puheenjohtaja tekee unionin puolesta pöytäkirjan 11 artiklassa määrätyn ilmoituksen. (4)

   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 15 päivänä marraskuuta 2013.

            Neuvoston puolesta

            Puheenjohtaja

         R. ŠADŽIUS

      (1)  EUVL L 343, 8.12.2006, s. 1.

      (2)  EUVL L 361, 31.12.2012, s. 43.

      (3)  Pöytäkirja on julkaistu virallisessa lehdessä (EUVL L 361, 31.12.2012, s. 44) yhdessä sen allekirjoittamista koskevan päätöksen kanssa.

      (4)  Neuvoston pääsihteeristö julkaisee pöytäkirjan voimaantulopäivän Euroopan unionin virallisessa lehdessä.


title: Neuvoston päätös 2014/913/YUTP, annettu 15 päivänä joulukuuta 2014 , Haagin käytännesäännöstön ja ballististen ohjusten leviämisen estämisen tukemisesta joukkotuhoaseiden leviämisen vastaisen EU:n strategian täytäntöönpanon yhteydessä

text:
               17.12.2014

               FI

               Euroopan unionin virallinen lehti

               L 360/44

         NEUVOSTON PÄÄTÖS 2014/913/YUTP,
   annettu 15 päivänä joulukuuta 2014,
   Haagin käytännesäännöstön ja ballististen ohjusten leviämisen estämisen tukemisesta joukkotuhoaseiden leviämisen vastaisen EU:n strategian täytäntöönpanon yhteydessä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 26 artiklan 2 kohdan,
   sekä katsoo seuraavaa:

               (1)

               Eurooppa-neuvosto hyväksyi 12 päivänä joulukuuta 2003 joukkotuhoaseiden leviämisen vastaisen EU:n strategian, jäljempänä ’strategia’, jonka III luvussa on lueteltu sekä unionissa että kolmansissa maissa toteutettavia toimenpiteitä joukkotuhoaseiden leviämisen torjumiseksi.

               (2)

               EU panee aktiivisesti täytäntöön strategiaa ja toteuttaa sen II ja III luvuissa lueteltuja toimenpiteitä esimerkiksi antamalla varoja sellaisten erityishankkeiden tukemiseen, jotka edistävät monenvälistä asesulkujärjestelmää ja monenvälisiä luottamusta lisääviä toimenpiteitä. Ballististen ohjusten leviämisen estävä Haagin käytännesäännöstö, jäljempänä ’Haagin käytännesäännöstö’, ja ohjusteknologian valvontajärjestely (MTCR) ovat olennainen osa tätä monenvälistä leviämisen vastaista järjestelmää. Haagin käytännesäännöstön ja ohjusteknologian valvontajärjestelyn tavoitteena on ehkäistä ja hillitä joukkotuhoaseiden maaliin saattamiseen soveltuvien ballististen ohjusjärjestelmien ja niihin liittyvien teknologioiden leviämistä.

               (3)

               Neuvosto hyväksyi 17 päivänä marraskuuta 2003 yhteisen kannan 2003/805/YUTP (1). Kyseisessä yhteisessä kannassa kehotetaan muun muassa edistämään sitä, että mahdollisimman monet valtiot ja erityisesti ne, joilla on ballistisia ohjuksia koskevia voimavaroja, sitoutuisivat noudattamaan Haagin käytännesäännöstöä, minkä lisäksi siinä kehotetaan kehittämään kyseistä säännöstöä ja panemaan se täytäntöön erityisesti luottamusta lisäävien toimenpiteiden osalta sekä edistämään tiiviimpien suhteiden luomista Haagin käytännesäännöstön ja YK:n monenvälisen asesulkujärjestelmän välille.

               (4)

               Neuvosto hyväksyi 8 päivänä joulukuuta 2008 päätelmät ja asiakirjan ”Euroopan unionin uudet toimintalinjat joukkotuhoaseiden ja niiden maaliinsaattamisjärjestelmien leviämisen torjumiseksi”. Asiakirjassa todetaan muun muassa, että joukkotuhoaseiden ja niiden maaliinsaattamisjärjestelmien leviäminen on edelleen suurimpia turvallisuushaasteita ja että asesulkupolitiikka on olennainen osa yhteistä ulko- ja turvallisuuspolitiikkaa. Uusien toimintalinjojen täytäntöönpanossa saavutettu edistyminen ja meneillään olevat toimet huomioon ottaen neuvosto päätti joulukuussa 2010 jatkaa toimintalinjojen täytäntöönpanokautta vuoden 2012 loppuun saakka.

               (5)

               Neuvosto hyväksyi 18 päivänä joulukuuta 2008 päätöksen 2008/974/YUTP (2) Haagin käytännesäännöstön tukemisesta strategian täytäntöönpanon yhteydessä.

               (6)

               Neuvosto hyväksyi 23 päivänä heinäkuuta 2012 päätöksen 2012/423/YUTP (3). Kyseisen päätöksen 2012/423/YUTP ansiosta on voitu onnistuneesti edistää Haagin käytännesäännöstön maailmanlaajuista soveltamista ja sen periaatteiden noudattamista. Unionille on ensiarvoisen tärkeää jatkaa vuoropuhelua Haagin käytännesäännöstön noudattamiseen sitoutuneiden valtioiden ja toisaalta niiden valtioiden välillä, jotka eivät ole sitoutuneet noudattamaan kyseistä säännöstöä, jotta voitaisiin edistää edelleen Haagin käytännesäännöstön maailmanlaajuista soveltamista sekä sen laajempaa täytäntöönpanoa ja tehokkuutta. Tämän päätöksen on tarkoitus tukea tätä prosessia.

               (7)

               Yleisemmin joukkotuhoaseiden maaliin saattamiseen soveltuvien ballististen ohjusten jatkuva leviäminen, erityisesti Lähi-idässä, Koillis-Aasiassa ja Kaakkois-Aasiassa, Iran, Syyria ja Korean demokraattinen kansantasavalta mukaan luettuina, käynnissä olevat ohjusohjelmat, on kasvava huolenaihe kansainväliselle yhteisölle.

               (8)

               Yhdistyneiden kansakuntien (YK) turvallisuusneuvosto painotti päätöslauselmassa 1540 (2004) ja palautti mieleen päätöslauselmassa 1977 (2011), että ydinaseiden sekä kemiallisten ja biologisten aseiden ja niiden maaliinsaattamisjärjestelmien leviäminen on uhka kansainväliselle rauhalle ja turvallisuudelle, ja velvoitti valtiot muun muassa pidättymään antamasta millään tavoin tukea valtiosta riippumattomille toimijoille ydinaseiden sekä kemiallisten tai biologisten aseiden ja niiden maaliinsaattamisjärjestelmien kehittämiseen, hankkimiseen, valmistamiseen, hallussa pitämiseen, kuljettamiseen, siirtämiseen tai käyttämiseen. Ydinaseiden sekä kemiallisten ja biologisten aseiden ja niiden maaliinsaattamisjärjestelmien aiheuttama uhka kansainväliselle rauhalle ja turvallisuudelle vahvistettiin uudelleen päätöslauselmassa 1887 (2009) ydinsulusta ja ydinaseriisunnasta. Lisäksi turvallisuusneuvosto päätti päätöslauselmissa 1929 (2010) ja 1718 (2006), jotka perustuvat muun muassa päätöslauselmiin 1540 (2004), 1977 (2011) ja 1887 (2009), että Iran ja Korean demokraattinen kansantasavalta eivät saisi toteuttaa mitään toimia, jotka liittyvät ydinaseiden maaliin saattamiseen soveltuviin ballistisiin ohjuksiin, mukaan lukien ballistista ohjusteknologiaa käyttäen suoritetut laukaisut, ja että valtioiden olisi ryhdyttävä kaikkiin tarvittaviin toimiin estääkseen tällaiseen toimintaan liittyvän teknologian tai teknisen avun siirtäminen Iraniin ja Korean demokraattiseen kansantasavaltaan.

               (9)

               Tällä päätöksellä olisi yleensäkin edistettävä erilaisia toimia, joiden tarkoituksena on ballististen ohjusten leviämisen torjuminen,

         ON HYVÄKSYNYT TÄMÄN PÄÄTÖKSEN:
   1 artikla
   1.   Strategian tiettyjen osien, siten kuin ne on esitetty liitteessä, jatkuvan ja tosiasiallisen täytäntöönpanon varmistamiseksi unioni

               a)

               tukee toimia Haagin käytännesäännöstön ja ohjusteknologian valvontajärjestelyn tukemiseksi, tavoitteena erityisesti

                           i)

                           edistää maailmanlaajuista soveltamista ja erityisesti sitä, että kaikki valtiot, joilla on ballistisia ohjuksia koskevia voimavaroja, sitoutuisivat noudattamaan kyseistä säännöstöä;

                           ii)

                           tukea Haagin käytännesäännöstön täytäntöönpanoa ja lisätä sen näkyvyyttä;

                           iii)

                           edistää ohjusteknologian valvontajärjestelyn suuntaviivojen ja niiden liitteen noudattamista.

               b)

               tukee yleensäkin erilaisia toimia, joiden tarkoituksena on ballististen ohjusten leviämisen torjuminen ja joilla pyritään erityisesti lisäämään tietoisuutta tästä uhasta, vauhdittamaan ponnisteluja monenvälisten välineiden tehokkuuden lisäämiseksi, kehittämään tukea aloitteille, joilla näihin erityisiin haasteisiin vastataan, sekä auttamaan tästä kiinnostuneita maita vahvistamaan kansallisesti asiaankuuluvia vientivalvontajärjestelmiään.

         2.   Tässä yhteydessä unionin tukemat hankkeet kattavat seuraavat erityistoimet:

               a)

               Haagin käytännesäännöstöä tukevat toimet:

                           i)

                           laaditaan ja julkaistaan esittelypaketti niihin valtioihin kohdistuvia tiedotustoimia varten, jotka eivät ole sitoutuneet Haagin käytännesäännöstöön, sekä myös Haagin käytännesäännöstöön sitoutuneiden valtioiden velvoitteiden palauttamiseksi mieleen;

                           ii)

                           järjestetään tiedotustarkoituksessa oheistapahtumia Wienissä Haagin käytännesäännöstöön sitoutuneiden valtioiden vuosikokouksen yhteydessä;

                           iii)

                           järjestetään tiedotustarkoituksessa oheistapahtumia Haagin käytännesäännöstön tukemiseksi YK:n yleiskokouksen ensimmäisen komitean kokousten yhteydessä;

                           iv)

                           järjestetään enintään kolme alueellista EU:n painopisteisiin perustuvaa tiedotusseminaaria (mahdollisesti Aasia, Persianlahden maat ja Latinalainen Amerikka);

                           v)

                           kannustetaan kehitysmaista tulevia Haagin käytännesäännöstöön sitoutuneiden ja siihen sitoutumattomien valtioiden edustajia osallistumaan Haagin käytännesäännöstöön sitoutuneiden valtioiden vuosikokouksiin sekä tiedotusseminaareihin;

                           vi)

                           järjestetään perehdytystapahtumia Haagin käytännesäännöstöön hiljattain liittyneille valtioille niiden auttamiseksi velvoitteidensa täyttämisessä, muun muassa Wienissä Haagin käytännesäännöstöön sitoutuneiden valtioiden vuosikokouksen yhteydessä;

                           vii)

                           tuetaan Haagin käytännesäännöstön edistämistoimien koordinointia päätöslauselmalla 1540 perustetun YK:n komitean toiminnan kanssa muun muassa rahoittamalla Haagin käytännesäännöstön asiantuntijoiden osallistumista päätöslauselmalla 1540 perustetun YK:n komitean maakohtaisiin käynteihin;

                           viii)

                           tuetaan Haagin käytännesäännöstön Internet-pohjaista turvallista tieto- ja viestintäjärjestelmää (e-ICC) muun muassa kehittämällä verkkosivustoa teknisesti;

               b)

               ballististen ohjusten leviämisen estämistä yleisesti tukevat toimet:

                           i)

                           järjestetään monenvälisten foorumien yhteydessä enintään neljä seminaaria ballististen ohjusten leviämistä koskevan tiedon lisäämiseksi, mahdollisesti a alakohdassa tarkoitettuihin Haagin käytännesäännöstön tiedotustapahtumiin liittyen, kuten seminaari YK:n yleiskokouksen tai ydinsulkusopimuksen valmistelukomiteoiden yhteydessä;

                           ii)

                           järjestetään enintään kolme alueellista seminaaria, joissa käsitellään ballististen ohjusten leviämistä ja edistetään keskustelua mahdollisuuksista, joilla voitaisiin vastata paremmin ballististen ohjusten leviämisen aiheuttamaan uhkaan alueellisella tasolla, mahdollisesti muihin EU:n Haagin käytännesäännöstöä koskeviin tiedotustoimiin liittyen; sen mukaan, mitä maita asia koskee, seminaarit voitaisiin järjestää Aasiassa, Persianlahden alueella ja Latinalaisessa Amerikassa;

                           iii)

                           laaditaan neljä pohdinta-asiakirjaa mahdollisista uusista monenvälisistä toimista ohjusten leviämisen uhan ehkäisemiseksi ja aseriisuntatoimien edistämiseksi ballististen ohjusten alalla; niissä keskitytään erityisesti mahdollisiin luottamusta lisääviin toimiin ja tarkastellaan mahdollisuutta omaksua ensimmäisenä vaiheena alueellinen lähestymistapa esimerkiksi alueilla, jotka ovat unionin kannalta erityisen tärkeitä ja/tai joilla edistymistä voidaan odottaa lähitulevaisuudessa;

                           iv)

                           järjestetään enintään kolme tapahtumaa, joissa erityisesti tiede- ja/tai avaruusalan yhteisöjen ja teollisuuden alan asiantuntijoita perehdytetään kaksikäyttöteknologian ja kaksikäyttötuotteita koskevan osaamisen siirron estämiseen varhaisvaiheessa;

                           v)

                           edistetään kehitysmaista tulevien, ohjusten leviämisen estämisen parissa työskentelevien tutkijoiden osallistumista EU:n osaamiskeskusten hankkeisiin;

                           vi)

                           järjestetään EU:n osaamiskeskusten kanssa koordinoiden kohdennettuja asiantuntijavierailuja kolmansiin maihin ohjusteknologiaan ja kaksikäyttötuotteisiin liittyvää vientivalvontaa koskevien tietojen ja saatujen kokemusten jakamiseksi ja näiden maiden auttamiseksi kehittämään kansallisia valmiuksiaan;

                           vii)

                           tuetaan ballististen ohjusten leviämisen estämistä koskevaa asiantuntijoiden koulutusta antamalla heille mahdollisuus osallistua EU:n ohjelmiin, kuten Euroopan turvallisuus- ja puolustusakatemian ohjelmaan, tai unionin jäsenvaltioiden, jäljempänä ’jäsenvaltiot’, ohjelmiin.

         Hankkeiden yksityiskohtainen kuvaus esitetään liitteessä.
   2 artikla
   1.   Unionin ulkoasioiden ja turvallisuuspolitiikan korkea edustaja, jäljempänä ’korkea edustaja’, vastaa tämän päätöksen täytäntöönpanosta.
   2.   Edellä 1 artiklan 2 kohdassa tarkoitettujen hankkeiden teknisestä täytäntöönpanosta vastaa Fondation pour la Recherche Stratégique (strategisen tutkimuksen säätiö, jäljempänä ’FRS’), joka suorittaa tämän tehtävän korkean edustajan valvonnassa. Tätä varten korkea edustaja sopii tarvittavista järjestelyistä FRS:n kanssa.
   3 artikla
   1.   Rahoitusohje 1 artiklan 2 kohdassa tarkoitettujen hankkeiden toteuttamiseksi on 990 000 euroa.
   2.   Edellä 1 kohdassa vahvistetulla määrällä rahoitettavia menoja hallinnoidaan unionin yleiseen talousarvioon sovellettavien menettelytapojen ja sääntöjen mukaisesti.
   3.   Komissio valvoo, että 1 kohdassa tarkoitettuja menoja hallinnoidaan asianmukaisesti. Tätä varten se tekee FRS:n kanssa rahoitussopimuksen. Sopimuksessa määrätään, että FRS:n on varmistettava EU:n osuuden näkyvyys sen suuruuden mukaisesti.
   4.   Komissio pyrkii tekemään 3 kohdassa tarkoitetun rahoitussopimuksen mahdollisimman pian tämän päätöksen voimaantulon jälkeen. Se ilmoittaa neuvostolle kyseisessä prosessissa mahdollisesti ilmenevistä vaikeuksista sekä rahoitussopimuksen tekopäivästä.
   4 artikla
   1.   Korkea edustaja raportoi neuvostolle tämän päätöksen täytäntöönpanosta FRS:n säännöllisin väliajoin laatimien raporttien perusteella. Nämä raportit ovat perustana neuvoston suorittamalle arvioinnille.
   2.   Komissio antaa tietoja 1 artiklan 2 kohdassa tarkoitettujen hankkeiden rahoitukseen liittyvistä näkökohdista.
   5 artikla
   1.   Tämä päätös tulee voimaan päivänä, jona se hyväksytään.
   2.   Tämän päätöksen voimassaolo päättyy 30 kuukauden kuluttua 3 artiklan 3 kohdassa tarkoitetun rahoitussopimuksen tekemisestä. Tämän päätöksen voimassaolo päättyy kuitenkin kuuden kuukauden kuluttua sen voimaantulosta, jos rahoitussopimusta ei ole siihen mennessä tehty.

      Tehty Brysselissä 15 päivänä joulukuuta 2014.

            Neuvoston puolesta

            Puheenjohtaja

         F. MOGHERINI

      (1)  Neuvoston yhteinen kanta 2003/805/YUTP, 17 päivältä marraskuuta 2003, joukkotuhoaseiden ja maaliinsaattamisjärjestelmien leviämisen estämistä koskevien monenvälisten sopimusten saattamisesta maailmanlaajuisiksi ja niiden vahvistamisesta (EUVL L 302, 20.11.2003, s. 34).

      (2)  Neuvoston päätös 2008/974/YUTP, 18 päivänä joulukuuta 2008, ballististen ohjusten leviämisen estävän Haagin käytännesäännöstön tukemisesta joukkotuhoaseiden leviämisen vastaisen EU:n strategian täytäntöönpanon yhteydessä (EUVL L 345, 23.12.2008, s. 91).

      (3)  Neuvoston päätös 2012/423/YUTP, annettu 23 päivänä heinäkuuta 2012, ballististen ohjusten leviämisen estämisen tukemisesta joukkotuhoaseiden leviämisen vastaisen EU:n strategian sekä neuvoston yhteisen kannan 2003/805/YUTP täytäntöönpanon yhteydessä (EUVL L 196, 24.7.2012, s. 74).

      LIITE
      1.   TAVOITTEET
      Unioni on ohjusten leviämisen estämisen vahva edistäjä. Sen toimintoihin alalla kuuluvat strategia ja yhteinen kanta 2003/805/YUTP. Lisäksi neuvosto hyväksyi asiakirjan ”Euroopan unionin uudet toimintalinjat joukkotuhoaseiden ja niiden maaliinsaattamisjärjestelmien leviämisen torjumiseksi” ja EU antoi tukensa YK:n turvallisuusneuvoston päätöslauselmalle 1540 (2004), mikä on sittemmin palautettu mieleen päätöslauselmassa 1977 (2010).
      Unioni pitää ohjusteknologian valvontajärjestelyä tärkeänä monenvälisenä välineenä, jonka tavoitteena on hillitä ballististen ohjusjärjestelmien ja niihin liittyvien teknologioiden ja osaamisen leviämistä. Tätä varten säädetään arkaluonteisen materiaalin vientivalvontasääntelyn perustamisesta ja täytäntöönpanosta. Jäsenvaltioista 19 on ohjusteknologian valvontajärjestelyn osallistujavaltioita, ja kaikki jäsenvaltiot panevat täytäntöön järjestelyyn kuuluvaa vientivalvontaluetteloa neuvoston asetuksella (EY) N:o 428/2009 (1).
      Unioni on myös voimakkaasti tukenut Haagin käytännesäännöstöä alusta alkaen ja ilmaissut säännöllisesti huolensa ballististen ohjusten leviämisestä. Unioni katsoo, että Haagin käytännesäännöstö on keskeinen toimenpide avoimuuden ja luottamuksen rakentamiseksi. Kaikki jäsenvaltiot ovat sitoutuneet noudattamaan Haagin käytännesäännöstöä ja soveltavat sitä vilpittömässä mielessä.
      Unioni on yrittänyt aiemmin korjata Haagin käytännesäännöstön täytäntöönpanossa ja sen maailmanlaajuisessa soveltamisessa jäljellä olevia puutteita järjestämällä seminaareja, asiantuntijakokouksia ja alueellisia seminaareja tietoisuuden lisäämiseksi. Nämä FRS-säätiön päätöksen 2008/974/YUTP nojalla toteuttamat toimet ovat osoittautuneet tehokkaiksi ja tarpeellisiksi.
      Näiden tapahtumien tulosten rohkaisemana unioni on jatkanut aloitettaan ja tukenut Haagin käytännesäännöstöä seuraavien kolmen näkökohdan osalta:

                  a)

                  Haagin käytännesäännöstön maailmanlaajuinen soveltaminen;

                  b)

                  Haagin käytännesäännöstön täytäntöönpano;

                  c)

                  Haagin käytännesäännöstön tehostaminen ja sen toiminnan parantaminen.

            Näitä toimia toteutettiin päätöksen 2012/423/YUTP nojalla, mikä mahdollisti useiden aloitteiden kehittämisen Haagin käytännesäännöstön tukemiseksi, mukaan lukien:

                  a)

                  oman turvallisen verkkosivuston kehittäminen;

                  b)

                  useiden oheistapahtumien järjestäminen Wienissä, Genevessä ja New Yorkissa Haagin käytännesäännöstön edistämiseksi niiden valtioiden parissa, jotka eivät ole sitoutuneet siihen;

                  c)

                  perehdytysseminaari Pariisissa Afrikan ja Lähi-idän maille;

                  d)

                  alueelliset seminaarit Singaporessa, Abu Dhabissa ja Limassa;

                  e)

                  pohdinta-asiakirjojen laatiminen.

            Päätös 2012/423/YUTP auttoi osaltaan lisäämään tietoa Haagin käytännesäännöstöstä ja tuomaan sitä esille kolmansien maiden parissa. Päätöksen avulla unioni tuki Costa Ricaa, Ranskaa, Unkaria, Japania, Perua ja Romaniaa niiden toimiessa Haagin käytännesäännöstön puheenjohtajina. Haagin käytännesäännöstön profiilia nostamalla se on tehnyt helpommaksi uusien jäsenten liittymisen Haagin käytännesäännöstöön.
      Ottaen huomioon saavutetut tulokset ja joukkotuhoaseiden maaliin saattamiseen soveltuvien ballististen ohjusten jatkuva leviäminen, joka on kansainvälisen yhteisön kasvava huolenaihe, ja erityisesti Lähi-idässä, Koillis-Aasiassa ja Kaakkois-Aasiassa, Iran ja Korean demokraattinen kansantasavalta mukaan luettuna, käynnissä olevat ohjusohjelmat toteutetaan seuraavat toimet:

                  a)

                  Hanke 1: Tiedotus ja viestintä;

                  b)

                  Hanke 2: Ballististen ohjusten leviämisen estämisen vahvistaminen;

                  c)

                  Hanke 3: Haagin käytännesääntöjen saattaminen maailmanlaajuisiksi — tiedotustoimet.

            Koska tämä uusi päätös menee pelkkää Haagin käytännesäännöstöön ja ohjusteknologian valvontajärjestelyyn liittymisen edistämistä pitemmälle, se mahdollistaa perusteellisemman ohjusten leviämistä koskevan kansainvälisen keskustelun sekä uusien alueiden ja yhteisöjen saamisen mukaan.
      2.   HANKKEIDEN KUVAUS
      2.1   Hanke 1: Tiedottaminen ja viestintä
      2.1.1   Hankkeen tavoite
      Haagin käytännesäännöstö on tärkeä väline ballististen ohjusten ja niihin liittyvien teknologioiden leviämisen hillitsemiseksi luottamusta ja avoimuutta lisäävien toimenpiteiden avulla. Tarvitaan kuitenkin lisätoimia sen tukemiseksi, tavoitteena erityisesti

                  a)

                  edistää Haagin käytännesäännöstön maailmanlaajuista soveltamista ja erityisesti sitä, että kaikki valtiot, joilla on ballistisia ohjuksia koskevia voimavaroja ja avaruusvoimavaroja, sitoutuisivat noudattamaan kyseistä säännöstöä;

                  b)

                  tukea Haagin käytännesäännöstön täytäntöönpanoa kaikilta osin;

                  c)

                  lisätä Haagin käytännesäännöstön näkyvyyttä.

            2.1.2   Hankkeen kuvaus
      Hanke käsittää kolmentyyppisiä toimenpiteitä:

                  a)

                  laaditaan enimmillään 1 500 esitettä unionin tuesta ballististen ohjusten leviämisen estävälle Haagin käytännesäännöstölle ja suunnitellaan, painetaan ja jaetaan kyseiset esitteet. Esitteeseen sisältyvät myös seuraavat seikat:

                              i)

                              Haagin käytännesäännöstön kuvaus;

                              ii)

                              Haagin käytännesäännöstön tavoitteet;

                              iii)

                              kuvaus vuotuisista ilmoituksista, etukäteisilmoituksista (pre-launch notifications) ja vapaaehtoisista tarkkailukäynneistä;

                              iv)

                              keinot panna täytäntöön Haagin käytännesäännöstön toteuttamista koskeva ja joukkotuhoaseiden leviämisen vastainen EU:n strategia;

                              v)

                              Haagin käytännesäännöstöön sitoutumiseksi tarvittavat menettelyt;

                              vi)

                              säännöstöön sitoutumattomien valtioiden yhteystiedot;

                  b)

                  laaditaan, suunnitellaan, painetaan ja jaetaan enimmillään 1 000 esittelypakettia (painettu esite ja USB-tikku) niihin valtioihin kohdistuvia tiedotustoimia varten, jotka eivät ole sitoutuneet Haagin käytännesäännöstöön, sekä myös Haagin käytännesäännöstöön sitoutuneiden valtioiden velvoitteiden palauttamiseksi mieleen. Se tulee olemaan saatavilla myös verkossa, ja se sisältää kaikki tarpeelliset tiedot Haagin käytännesäännöstöstä ja asiaankuuluvista yhteyspisteistä. Esittelypakettiin sisältyy a alakohdassa kuvattu esite.

                  c)

                  tuetaan ja päivitetään Haagin käytännesäännöstön Internet-pohjaista turvallista tieto- ja viestintäjärjestelmää (”electronic Immediate Central Contact” eli e-ICC) muun muassa kehittämällä verkkosivustoa teknisesti tiiviissä yhteistyössä Itävallan ulkoasiainministeriön kanssa.

            2.1.3   Hankkeelta odotetut tulokset/indikaattorit

                  a)

                  kumppanien tietoisuutta lisätään Haagin käytännesäännöstön lisäarvosta ja unionin roolista jakamalla esittelypakettia laajasti eri tapahtumissa;

                  b)

                  Haagin käytännesäännöstön koskevan verkkosivuston turvallisuutta lisäämällä parannetaan asiaankuuluvien tietojen vaihtoa;

                  c)

                  Haagin käytännesäännöstön puheenjohtaja, sihteeristö Itävallassa (Haagin käytännesäännöstön välitön keskusyhteyspiste, ICC), unioni ja muut kumppanit käyttävät esittelypakettia tarvittaessa tiedotustoiminnassaan.

            2.1.4   Hankkeen edunsaajat
      Hankkeen edunsaajia ovat sekä Haagin käytännesäännöstöön sitoutuneet valtiot että siihen sitoutumattomat valtiot.
      2.2   Hanke 2: Ballististen ohjusten leviämisen estämisen vahvistaminen
      2.2.1   Hankkeen tarkoitus
      Joukkotuhoaseiden maaliin saattamiseen soveltuvien ballististen ohjusten jatkuva leviäminen ja operatiivinen käyttö, erityisesti Lähi-idässä, Koillis-Aasiassa ja Kaakkois-Aasiassa, Iran ja Korean demokraattinen kansantasavalta mukaan luettuna, käynnissä olevat ohjusohjelmat, on kasvava huolenaihe kansainväliselle yhteisölle.
      Hankkeella tuetaan yleisesti erilaisia toimia, joiden tarkoituksena on ballististen ohjusten leviämisen torjuminen ja joilla pyritään erityisesti lisäämään tietoa tästä uhasta, vauhdittamaan ponnisteluja monenvälisten välineiden tehokkuuden lisäämiseksi, kehittämään tukea aloitteille, joilla näihin erityisiin haasteisiin vastataan, sekä auttamaan tästä kiinnostuneita maita vahvistamaan kansallisesti asiaankuuluvia vientivalvontajärjestelmiään.
      2.2.2   Hankkeen kuvaus
      Kahden pohdinta-asiakirjan julkaiseminen vuodessa (hankkeen voimassaolon aikana neljä). Mahdollisia aiheita voisivat olla:

                  a)

                  nykyisten joukkotuhoaseista vapaiden vyöhykkeiden käyttö esimerkkinä ja mahdollisina puitteina tuleville aloitteille ballististen ohjusten kieltämiseksi;

                  b)

                  uudet monenväliset toimet ohjusten leviämisen uhkan ehkäisemiseksi ja aseriisuntatoimien edistämiseksi ballististen ohjusten alalla keskittyen erityisesti mahdollisiin luottamusta lisääviin toimiin;

                  c)

                  vientiä ja kauttakulkua koskevat valvontamenetelmät;

                  d)

                  aineettoman teknologiansiirron rooli ballististen ohjusten alalla.

            2.2.3   Hankkeelta odotetut tulokset/indikaattorit

                  a)

                  edistämällä monenvälisiä toimia ohjusten leviämisen hillitsemiseksi, Haagin käytännesäännöstö ja ohjusteknologian valvontajärjestely mukaan luettuina, lisätään EU:n vaikutusvaltaa ohjusten leviämisen estämisen alalla;

                  b)

                  kannustamalla keskusteluun uusista aloitteista Haagin käytännesäännöstön ja ohjusteknologian valvontajärjestelyn vahvistamiseksi avataan ovi uusille aloitteille:

                  c)

                  edistetään ohjusten leviämisen estämistä;

                  d)

                  julkaistaan ainakin neljä pohdinta-asiakirjaa;

                  e)

                  lisäämällä tietoisuutta kaksikäyttöteknologian ja kaksikäyttötuotteita koskevan osaamisen siirtoa koskevista kysymyksistä estetään tahattomat siirrot jäsenvaltioiden välillä ja lisätään maailmanlaajuista tietoisuutta viennin valvontamekanismista.

            2.2.4   Hankkeen edunsaajat
      Unioni ja jäsenvaltiot hyötyvät pohdinta-asiakirjoista; korkea edustaja päättää jakelun laajuudesta jäsenvaltioita tiiviisti kuullen neuvoston toimivaltaisen työryhmän puitteissa. Lopullisen päätöksen on perustuttava hankkeet toteuttavan organisaation ehdotuksiin tämän päätöksen 2 artiklan 2 kohdan mukaisesti.
      2.3   Hanke 3: Haagin käytännesääntöjen saattaminen maailmanlaajuisiksi — tiedotustoimet
      2.3.1   Hankkeen tarkoitus
      Hankkeella lisätään tietoa sekä ohjusten leviämisen estämisestä että Haagin käytännesäännöstöstä järjestämällä useita tapahtumia, joiden tarkoituksena on saada mukaan ne valtiot, jotka eivät ole sitoutuneet Haagin käytännesäännöstöön. Tätä varten järjestetään tapahtumia Wienissä ja New Yorkissa YK:n valtuuskunnille tiedottamiseksi asianomaisten tapahtumien yhteydessä.
      2.3.2   Hankkeen kuvaus
      Hanke käsittää kolmentyyppisiä tapahtumia:

                  a)

                  Neljän Haagin käytännesäännöstön ja ballististen ohjusten leviämisen estämisen tukemiseksi järjestettävän tiedotustapahtuman (kahden kussakin kaupungissa) rahoitus; tapahtumia on kahdessa kaupungissa:

                              i)

                              New Yorkissa, YK:n yleiskokouksen ensimmäisen komitean tai ydinsulkusopimuksen valmistelukomiteoiden kokousten yhteydessä;

                              ii)

                              Wienissä Haagin käytännesäännöstön tai muiden asiaankuuluvien Wieniin sijoittuvien YK:n toimien yhteydessä.

                        Seminaarien järjestäminen:

                              i)

                              jokainen seminaari kestää puoli päivää, ja siinä valikoidun puhujaryhmän ja EU:n virkamiesten johdolla kokoontuu enintään 80 osallistujaa YK:n New Yorkin ja Wienin edustustoista;

                              ii)

                              seminaariin kutsutaan enimmillään kuusi puhujaa;

                              iii)

                              kutsutaan Haagin käytännesäännöstön puheenjohtaja;

                              iv)

                              tämän päätöksen nojalla järjestetään ja rahoitetaan rajoitettuja lounaita tai päivällisiä, joille johtavassa asemassa olevien EU:n edustajien ja asiantuntijoiden johdolla kokoontuu valikoitujen maiden korkeita virkamiehiä.
                              Tapahtuman toteuttava organisaatio esittää tätä varten kunkin tapahtuman osalta maaluettelon, jossa on muutamia valtioita, jotka eivät ole sitoutuneet Haagin käytännesäännöstöön. Näin voidaan kutsua koolle johtavassa asemassa olevia edustajia, jotka hoitavat aseriisuntakysymyksiä.

                  b)

                  Kolmen alueellisen tiedotusseminaarin rahoittaminen; seminaarit voitaisiin pitää Latinalaisessa Amerikassa (esim. Argentiina, Brasilia Chile, Meksiko tai Karibian alueen valtio, joka ei ole jäsen), Lähi-idässä (esim. Persianlahden maat, Bahrain, Qatar, tai Saudi-Arabia) ja Aasiassa (esim. Indonesia tai Vietnam). Paikka valitaan yhteisymmärryksessä korkean edustajan kanssa ja tiiviissä yhteistyössä jäsenvaltioiden kanssa toimivaltaisen neuvoston työryhmän puitteissa. Seminaarin aiheena on ohjusten leviämisessä ilmenevät suuntaukset, ja siinä keskitytään alueellisiin kysymyksiin ja tarkastellaan Haagin käytännesäännöstöä ja käytännön tietoja Haagin käytännesäännöstöön sitoutuneena valtiona olemisesta. Alueen valtioiden, jotka ovat sitoutuneet Haagin käytännesäännöstöön, hallitustason edustajia kutsutaan jakamaan kokemuksiaan säännöstöön sitoutumattomien valtioiden kanssa. Myös Haagin käytännesäännöstön puheenjohtajaa pyydetään antamaan julkilausuma ja toimimaan puheenjohtajana. Osallistujina voisi olla muun muassa virkamiehiä, diplomaatteja, sotilashenkilöstöä, sekä kansainvälisten järjestöjen, EU:n ja yliopistomaailman edustajia.
                  Seminaarien järjestäminen:

                              i)

                              jokainen seminaari kestää yhden päivän;

                              ii)

                              osallistujiksi voidaan kutsua enimmillään 50 henkilöä;

                              iii)

                              Haagin käytännesäännöstön puheenjohtajaa pyydetään antamaan julkilausuma.

                  c)

                  Enimmillään 10 kohdennettua asiantuntijavierailua Haagin käytännesäännöstöön sitoutumattomille valtioille. Vierailut kohdistetaan pääasiassa asianomaisiin teollisuudenaloihin, tiedeyhteisöön, vientivalvonnan asiantuntijoihin ja kansalaisyhteiskunnan edustajiin. Kaksi ballististen ohjusten leviämisen estämisen asiantuntijaa täytäntöönpanovirastosta ja EU:n asiantuntija suorittavat Euroopan unionin osaamiskeskusten kanssa koordinoiden vierailuja kohdemaihin. Mahdollisiin kohteisiin voisivat kuulua muun muassa Algeria, Bahrain, Bolivia, Brasilia, Kiina, Egypti, Intia, Indonesia, Israel, Malesia, Meksiko, Qatar, Saudi-Arabia, Etelä-Afrikka ja Thaimaa. Lopullinen maaluettelo sekä mahdollisuudet yhteisiin toimenpiteisiin päätöslauselmalla 1540 perustetun YK:n komitean tiedotustoimien kanssa päätetään tiiviissä yhteistyössä korkean edustajan kanssa. Osallistujina voisi olla muun muassa virkamiehiä, diplomaatteja, sotilashenkilöstöä, yliopistomaailman ja teollisuuden edustajia, tutkijoita jne. vierailun kohteena olevasta maasta. Etusijalle asetetaan virkamiehet ja poliittiset päättäjät, diplomaatit, asianomainen sotilashenkilöstö jne.
                  Seminaarien järjestäminen:

                              i)

                              jokainen seminaari kestää yhden päivän;

                              ii)

                              seminaariin kutsutaan enimmillään 25 henkilöä;

                              iii)

                              asiantuntijoita kutsutaan kolme;

                              iv)

                              kutsutaan Haagin käytännesäännöstön puheenjohtaja.

            2.3.3   Hankkeelta odotetut tulokset/indikaattorit

                  a)

                  vähintään neljä tiedotustapahtumaa järjestetään New Yorkissa ja Wienissä;

                  b)

                  kolme alueellista tapahtumaa kokoavat yhteen huomattavan diplomaatti- ja akateemisen yhteisön ja mahdollistavat uusia näkymiä liittymiseen;

                  c)

                  toteutetaan kymmenen asiantuntijavierailua, joilla tehostetaan Haagin käytännesäännöstön maailmanlaajuiseksi saattamista. Vierailut kokoavat yhteen vähintään 20 päättäjää ja virkamiestä ja lisäävät virkamiesten ja päättäjien sitoutumista maissa, joissa vierailtiin;

                  d)

                  lisätään tietoa ohjusten leviämisessä ilmenevistä suuntauksista ja aivan erityisesti Haagin käytännesäännöstöstä siltä osin kuin on kyse valtioista, jotka eivät ole sitoutuneet siihen, ja vireytetään keskusteluja ohjusten leviämisen hillitsemistä koskevista uusista toimista;

                  e)

                  hankkeella edistetään keskustelua tulevista hankkeista unionissa ja sen ulkopuolella;

                  f)

                  hankkeella tuodaan ohjusten leviäminen näkyvämmin esiin strategisena haasteena.

            2.3.4   Hankkeen edunsaajat
      Kyseisissä tapahtumissa keskitytään pääasiassa valtioihin, jotka eivät ole sitoutuneet Haagin käytännesäännöstöön, vaikka noudattamiseen sitoutuneet valtiot voivat osallistua joihinkin tapahtumiin poliittisista syistä. Osallistujat olisivat ensisijaisesti hallitusten asiantuntijoita ja johtavassa asemassa olevia virkamiehiä.
      Hankkeet toteuttava organisaatio ja korkea edustaja päättävät hankkeisiin osallistuvien valtioiden lopullisesta valinnasta tiiviissä yhteistyössä jäsenvaltioiden kanssa neuvoston toimivaltaisen työryhmän puitteissa.
      3.   KESTO
      Hankkeiden toteuttamisen arvioitu kokonaiskesto on 30 kuukautta.
      4.   HANKKEET TOTEUTTAVA ORGANISAATIO

                  a)

                  FRS:lle annetaan tehtäväksi hankkeiden tekninen toteutus;

                  b)

                  yhteisrahoitus riippuu FRS:stä;

                  c)

                  hankkeen toteuttava organisaatio laatii:

                              i)

                              neljännesvuosittaiset raportit hankkeiden toteuttamisesta;

                              ii)

                              loppuraportin viimeistään kuukausi hankkeiden toteuttamisen päätyttyä;

                  d)

                  Raportit toimitetaan korkealle edustajalle;

                  e)

                  FRS huolehtii unionin osallistumisen näkyvyydestä asianmukaisessa laajuudessa panostuksen määrään nähden.

            5.   HANKKEISIIN OSALLISTUVAT KOLMANNET OSAPUOLET
      Hankkeet rahoitetaan kokonaisuudessaan tällä päätöksellä. Haagin käytännesäännöstöön sitoutuneiden valtioiden tai siihen sitoutumattomien valtioiden asiantuntijoita voidaan pitää hankkeeseen osallistuvina kolmansina osapuolina. He noudattavat työssään FRS:n vakiosääntöjä.

         (1)  Neuvoston asetus (EY) N:o 428/2009, annettu 5 päivänä toukokuuta 2009, kaksikäyttötuotteiden vientiä, siirtoa, välitystä ja kauttakulkua koskevan yhteisön valvontajärjestelmän perustamisesta (EUVL L 134, 29.5.2009, s. 1).


title: Neuvoston päätös 2006/675/YUTP, tehty 10 päivänä elokuuta 2006 , Sveitsin valaliiton osallistumisesta Euroopan unionin sotilasoperaatioon Kongon demokraattisessa tasavallassa olevien Yhdistyneiden Kansakuntien tarkkailijajoukkojen (MONUC) tukemiseksi vaaliprosessin aikana (operaatio EUFOR RD Congo)

text:
               7.10.2006

               FI

               Euroopan unionin virallinen lehti

               L 276/109

      NEUVOSTON PÄÄTÖS 2006/675/YUTP,
   tehty 10 päivänä elokuuta 2006,
   Sveitsin valaliiton osallistumisesta Euroopan unionin sotilasoperaatioon Kongon demokraattisessa tasavallassa olevien Yhdistyneiden Kansakuntien tarkkailijajoukkojen (MONUC) tukemiseksi vaaliprosessin aikana (operaatio EUFOR RD Congo)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 13 artiklan 3 kohdan,
   sekä katsoo seuraavaa:

               (1)

               Poliittisten ja turvallisuusasioiden komitea teki 30 päivänä toukokuuta 2006 Euroopan unionista tehdyn sopimuksen 25 artiklan kolmannen kohdan ja neuvoston Euroopan unionin sotilasoperaatiosta Yhdistyneiden kansakuntien Kongon demokraattisessa tasavallassa olevien tarkkailijajoukkojen (MONUC) tukemiseksi vaaliprosessin aikana 27 päivänä huhtikuuta 2006 hyväksymän yhteisen toiminnan 2006/319/YUTP (1) 10 artiklan 2 kohdan mukaisesti päätöksen MONUC SPT/1/2006 (2) ja päätöksen MONUC SPT/2/2006 (3).

               (2)

               Sveitsin valaliiton osallistumista koskevan Euroopan unionin operaation komentajan ja Euroopan unionin sotilaskomitean suositusten perusteella Sveitsin valaliiton osallistuminen olisi hyväksyttävä.

               (3)

               Euroopan unionista tehtyyn sopimukseen ja Euroopan yhteisön perustamissopimukseen liitetyn, Tanskan asemasta tehdyn pöytäkirjan 6 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla,

         ON TEHNYT TÄMÄN PÄÄTÖKSEN:
   1 artikla
   1.   Hyväksytään Sveitsin valaliiton tekemä tarjous osallistumisesta EUFOR RD Congo -operaatioon.
   2.   Sveitsin valaliitto on edustettuna päätöksellä MONUC SPT/2/2006 perustetussa osallistujien komiteassa.
   2 artikla
   Tämä päätös tulee voimaan päivänä, jona se tehdään.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 10 päivänä elokuuta 2006.

            Neuvoston puolesta

            Puheenjohtaja

         E. TUOMIOJA

      (1)  EUVL L 116, 29.4.2006, s. 98.

      (2)  EUVL L 197, 19.7.2006, s. 14.

      (3)  EUVL L 194, 14.7.2006, s. 31.


title: Komission päätös (EU) 2016/397, annettu 16 päivänä maaliskuuta 2016, ekologisista arviointiperusteista EU-ympäristömerkin myöntämiseksi sisä- ja ulkomaaleille ja -lakoille annetun päätöksen 2014/312/EU muuttamisesta (tiedoksiannettu numerolla C(2016) 1510) (ETA:n kannalta merkityksellinen teksti)

text:
                  18.3.2016

                  FI

                  Euroopan unionin virallinen lehti

                  L 73/100

            KOMISSION PÄÄTÖS (EU) 2016/397,
      annettu 16 päivänä maaliskuuta 2016,
      ekologisista arviointiperusteista EU-ympäristömerkin myöntämiseksi sisä- ja ulkomaaleille ja -lakoille annetun päätöksen 2014/312/EU muuttamisesta

            (tiedoksiannettu numerolla C(2016) 1510)

      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon EU-ympäristömerkistä 25 päivänä marraskuuta 2009 annetun Euroopan parlamentin ja neuvoston asetuksen (EY) N:o 66/2010 (1) ja erityisesti sen 8 artiklan 2 kohdan,
      on kuullut Euroopan unionin ympäristömerkintälautakuntaa,
      sekä katsoo seuraavaa:

                  (1)

                  Komission päätöksellä 2014/312/EU (2) vahvistettiin ekologiset arviointiperusteet EU-ympäristömerkin myöntämiseksi sisä- ja ulkomaaleille ja -lakoille. Päätöksen 2014/312/EU hyväksymisen jälkeen DPx Fine Chemicals Austria GmbH, LSR Associates Ltd ja Novasol S.A toimittivat yhteisesti tiedot rekisteröintiä varten Euroopan kemikaalivirastolle Euroopan parlamentin ja neuvoston asetuksen (EY) N:o 1907/2006 (3) mukaisesti. Rekisteröintiasiakirjat sisälsivät tärkeää tartunta- ja silloitusainetta, adipiinihappodihydratsidia (ADH), koskevat tarkistetut itseluokittelut. Tiedoista kävi ilmi, että ADH on itseluokiteltu vesiympäristölle vaaralliseksi (Krooninen kategoria 2) ja siihen liittyy vaaralauseke H411 (Myrkyllistä vesieliöille, pitkäaikaisia haittavaikutuksia). ADH:ta sisältyy polymeeridispersioihin, joita käytetään usein vesipohjaisissa maaleissa ja lakoissa tuotteen elinkaaren pidentämiseksi. Maaleilla, joiden käyttöikä on pidempi, on pienemmät kokonaisympäristövaikutukset tuotteen elinkaaren aikana, sillä uudelleenmaalausta ei tarvitse tehdä niin usein. Käytettävissä olevien tietojen mukaan markkinoilla ei ole vielä saatavilla yhtä tehokkaita ja toimivia vaihtoehtoja. Sen vuoksi on tarpeen myöntää poikkeus päätöksen 2014/312/EU arviointiperusteeseen 5, jotta ADH:ta voidaan käyttää ympäristömerkin saaneissa maaleissa ja lakoissa silloin, kun ei ole teknisesti mahdollista käyttää vaihtoehtoisia materiaaleja siksi, että maalituote ei tarjoa kuluttajalle tarvittavaa toiminnallisuutta.

                  (2)

                  Lisäksi toisella aineella, metanolilla, on yhdenmukaistetut CLP-luokitukset Välitön myrkyllisyys (Kategoria 3) ja siihen liittyvät vaaralausekkeet H301 (Myrkyllistä nieltynä), H311 (Myrkyllistä joutuessaan iholle) ja H331 (Myrkyllistä hengitettynä) sekä Elinkohtainen myrkyllisyys kerta-altistumisen jälkeen (Kategoria 1) ja siihen liittyvä vaaralauseke H370 (Vahingoittaa elimiä), ja sitä esiintyy jäämänä maaleissa ja lakoissa käytetyissä polymeeridispersioissa. Metanoli voi olla reaktiotuote tai polymeeridispersioiden erilaisten raaka-aineiden epäpuhtaus, ja sen määrä riippuu maalissa olevan sidosaineen määrästä. Siksi se monissa tapauksissa ylittää päätöksessä 2014/312/EU jäämille asetetun nykyisen rajan. Kyseisiä raaka-aineita käytetään maalien tärkeiden ominaisuuksien saavuttamiseksi, kuten esimerkiksi parempi pesunkestävyys, joka on vaatimus EU:n ympäristömerkin myöntämiselle. Nämä ominaisuudet myös lisäävät maalin kestävyyttä ja vähentävät näin ympäristöön kohdistuvia kokonaisvaikutuksia maalin koko elinkaaren aikana vähempien uudelleenmaalauskertojen ansiosta. EU-ympäristömerkin haltijoiden toimittamien markkinatietojen mukaan kyseiset ADH:n ja metanolin luokitukset aiheuttavat tällä hetkellä sen, että EU-ympäristömerkkiä ei voida uudistaa merkittävälle määrälle maaleja ja lakkoja, joille on myönnetty EU:n ympäristömerkki komission päätöksen 2009/543/EY (4) tai komission päätöksen 2009/544/EY (5) nojalla. Sen vuoksi on tarpeen myöntää poikkeus päätöksen 2014/312/EU arviointiperusteeseen 5, jotta metanolia voidaan käyttää ympäristömerkin saaneissa maaleissa ja lakoissa silloin, kun ei ole teknisesti mahdollista korvata sellaisia toiminnallisia raaka-aineita, jotka saattavat aiheuttaa metanolin esiintymistä tuotteessa.

                  (3)

                  Päätöksen 2014/312/EU hyväksymisen jälkeen ulkomaaleissa ja -lakoissa käytettävälle tärkeälle kuivan maalikalvon säilöntäaineelle, 3-jodi-2-propynyylibutyylikarbamaatille (IPBC), annettiin yhdenmukaistettu CLP-luokitus Vesiympäristölle vaarallinen (Välitön vaara, kategoria 1) ja siihen liittyvä vaaralauseke H400 (Erittäin myrkyllistä vesieliöille) sekä Vesiympäristölle vaarallinen (Krooninen kategoria 1) ja siihen liittyvä vaaralauseke H410 (Erittäin myrkyllistä vesieliöille, pitkäaikaisia haittavaikutuksia). Kyseistä säilöntäainetta käytetään ulkokäyttöön tarkoitetuissa tuotteissa erityisesti kosteassa ilmastossa mikrobien kasvun estämiseksi tuotteessa. Sen keskeinen toiminto ja korvaavien aineiden puuttuminen oli tiedossa päätöksen antamishetkellä, ja sen esiintyminen EU:n ympäristömerkin saaneissa maaleissa oli näin ollen sallittu poikkeuksen nojalla. Uusi yhdenmukaistettu luokitus johti kuitenkin siihen, että lopputuote luokittuu vesiympäristölle vaaralliseksi (Krooninen kategoria 3), mihin liittyi velvollisuus merkitä siihen vaaralauseke H412 (Haitallista vesieliöille, pitkäaikaisia haittavaikutuksia) silloin, kun IPBC:n määrä ylittää 0,25 painoprosenttia. Lopputuotteen luokitteleminen vesiympäristölle vaaralliseksi on tällä hetkellä kielletty päätöksen 2014/312/EU nojalla, vaikka enimmäispitoisuusraja IPBC:n käytölle on 0,65 prosenttia. Jotta IPBC:tä voitaisiin käyttää maalituotteissa enintään 0,65 prosentin vaaditussa pitoisuudessa, on tarpeen sallia lopputuotteen merkitseminen vaaralausekkeella H412.

                  (4)

                  Johdonmukaisuuden vuoksi ja päätöksen 2014/312/EU 2 artiklan 20 kohdassa esitetyn määritelmän perusteella, jossa ”läpikuultava” ja ”osittain läpikuultava” ovat synonyymejä, arviointiperusteen 3 a tekstiä ja siihen liittyvää kohtaa taulukossa 2 olisi muutettava.

                  (5)

                  Päätöksen 2014/312/EU arviointiperusteessa 5 ja lisäyksen 1 a, b ja c kohdassa asetetaan säilontäaineiden käyttöä koskevia rajoituksia ja vahvistetaan niiden käyttöä koskevia sääntöjä sekä viitataan niiden luvanvaraisuuteen Euroopan parlamentin ja neuvoston asetuksen (EU) N:o 528/2012 (6) mukaisesti, jossa vahvistetaan tiettyjen biosidivalmisteiden tehoaineiden hyväksyntää koskeva EU:n järjestelmä. Sen takaamiseksi, että nämä rajoitukset ja säännöt ovat yhdenmukaiset ja johdonmukaiset asetuksen (EU) N:o 528/2012 kanssa, päätöstä 2014/312/EU olisi selkeytettävä seuraavien näkökohtien osalta: a) Määritelmissä ’suljetuissa astioissa käytettävät säilöntäaineet’ ja ’kuivan maalikalvon säilöntäaineet’ olisi oltava viittaus asetuksen (EU) N:o 528/2012 3 artiklan 1 kohdan c alakohtaan; b) Olisi selvennettävä, että suljetuissa astioissa käytettäviä säilöntäaineita ja kuivan maalikalvon säilöntäaineita koskevia lisäyksen 1 kohdan sääntöjä ja edellytyksiä olisi sovellettava tehoaineisiin, joita tarkastellaan hyväksyntää varten tai jotka on hyväksytty käytettäviksi tietyissä biosidivalmisteryhmissä ja joihin voidaan soveltaa hyväksynnän ehtoja; c) Lisäyksen 1 kohdassa oleva viittaus Euroopan parlamentin ja neuvoston direktiiviin 98/8/EY (7) olisi poistettava, koska kyseinen direktiivi on kumottu; d) Lisäyksen 1 a, b ja c kohdassa vahvistetuissa todentamisvaatimuksissa oleva viittaus asetuksen (EU) N:o 528/2012 58 artiklan 3 kohtaan olisi poistettava, koska se viittaa ainoastaan erityistapauksiin.

                  (6)

                  Sen vuoksi päätöstä 2014/312/EU olisi muutettava.

                  (7)

                  Tässä päätöksessä säädetyt toimenpiteet ovat asetuksen (EY) N:o 66/2010 16 artiklalla perustetun komitean lausunnon mukaiset,

            ON HYVÄKSYNYT TÄMÄN PÄÄTÖKSEN:
      1 artikla
      Muutetaan päätös 2014/312/EU seuraavasti:

                  1)

                  Korvataan 2 artiklan 10 kohdassa oleva määritelmä ’suljetuissa astioissa käytettävät säilytysaineet’ ja 1 kohdassa oleva määritelmä ’kuivan maalikalvon säilytysaineet’ seuraavasti:

                              ”10.

                              ’Suljetuissa astioissa käytettävillä säilöntäaineilla’ asetuksen (EU) N:o 528/2012 3 artiklan 1 kohdan c alakohdassa tarkoitettuja tehoaineita, joita käytetään valmisteryhmässä 6 kyseisen asetuksen liitteessä V kuvatulla tavalla. Niitä käytetään erityisesti valmistettujen tuotteiden säilyvyyden takaamiseen varastoinnin aikana torjumalla mikrobien aiheuttama pilaantuminen sekä koneisiin värien suojelemiseksi lisättyjen säilöntäaineiden, jotka poistuvat koneista, säilyvyyden takaamiseen.

                              11.

                              ’Kuivan maalikalvon säilöntäaineilla’ asetuksen (EU) N:o 528/2012 (*) 3 artiklan 1 kohdan c alakohdassa tarkoitettuja tehoaineita, joita käytetään valmisteryhmässä 7 kyseisen asetuksen liitteessä V kuvatulla tavalla, erityisesti maalikalvojen tai pinnoitteiden säilyvyyden takaamiseen materiaalien tai tavaroiden pintojen alkuperäisten ominaisuuksien suojaamiseksi torjumalla mikrobien aiheuttama pilaantuminen tai leväkasvu;

                     (*)  Euroopan parlamentin ja neuvoston asetus (EU) N:o 528/2012, annettu 22 päivänä toukokuuta 2012, biosidivalmisteiden asettamisesta saataville markkinoilla ja niiden käytöstä (EUVL L 167, 27.6.2012, s. 1).”"

                  2)

                  Muutetaan liite tämän päätöksen liitteen mukaisesti.

            2 artikla
      Tämä päätös on osoitettu kaikille jäsenvaltioille.

         Tehty Brysselissä 16 päivänä maaliskuuta 2016.

               Komission puolesta

            Karmenu VELLA

               Komission jäsen

         (1)  EUVL L 27, 30.1.2010, s. 1.

         (2)  Komission päätös 2014/312/EU, annettu 28 päivänä toukokuuta 2014, ekologisista arviointiperusteista EU-ympäristömerkin myöntämiseksi sisä- ja ulkomaaleille ja -lakoille (EUVL L 164, 3.6.2014, s. 45).

         (3)  Euroopan parlamentin ja neuvoston asetus (EY) N:o 1907/2006, annettu 18 päivänä joulukuuta 2006, kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta (EUVL L 396, 30.12.2006, s. 1).

         (4)  Komission päätös 2009/543/EY, tehty 13 päivänä elokuuta 2008, ekologisista arviointiperusteista yhteisön ympäristömerkin myöntämiseksi ulkomaaleille ja -lakoille (EUVL L 181, 14.7.2009, s. 27).

         (5)  Komission päätös 2009/544/EY, tehty 13 päivänä elokuuta 2008, ekologisista arviointiperusteista yhteisön ympäristömerkin myöntämiseksi sisämaaleille ja -lakoille (EUVL L 181, 14.7.2009, s. 39).

         (6)  Euroopan parlamentin ja neuvoston asetus (EU) N:o 528/2012, annettu 22 päivänä toukokuuta 2012, biosidivalmisteiden asettamisesta saataville markkinoilla ja niiden käytöstä (EUVL L 167, 27.6.2012, s. 1).

         (7)  Euroopan parlamentin ja neuvoston direktiivi 98/8/EY, annettu 16 päivänä helmikuuta 1998, biosidituotteiden markkinoille saattamisesta (EYVL L 123, 24.4.1998, s. 1).

         LIITE
         Muutetaan päätöksen 2014/312/EU liite seuraavasti:

                     1)

                     Korvataan arviointiperusteen 3. a) ”Riittoisuus” viides kohta seuraavasti: ”Peittävien pohja- ja välimaalien riittoisuuden on oltava vähintään 8 m2 tuotelitraa kohti. Jos peittävällä pohjamaalilla on erityisiä eristäviä/tiivistäviä tai tunkeutuvia/sitovia ominaisuuksia taikka erityisiä tarttuvuusominaisuuksia riittoisuuden on oltava vähintään 6 m2 tuotelitraa kohden.”

                     2)

                     Korvataan arviointiperusteen 3 (Tehokkuus käytössä) taulukon 2 kahdeksannessa ja yhdeksännessä sarakkeessa, joiden otsikoina on ”Pohjamaalit (g)” ja ”Välimaalit ja pohjamaalit (h)”, teksti ”6 m2/L (läpikuultava)” molemmissa sarakkeissa seuraavasti: ”6 m2/L (ilman erityisiä ominaisuuksia)”.

                     3)

                     Muutetaan lisäys seuraavasti:

                                 a)

                                 Korvataan Vaarallisten aineiden käytön rajoituksia ja rajoituksille myönnettyjä poikkeuksia koskevassa luettelossa kohdassa ”1. Väriaineisiin, sidosaineisiin ja lopputuotteeseen lisätyt säilöntäaineet” jakso i) ”Biosidien luvanvaraisuutta koskevat säännöt” seuraavasti:
                                 ”i)   Biosidien luvanvaraisuutta koskevat säännöt
                                 Maali saa sisältää ainoastaan (asetuksen (EU) N:o 528/2012 3 artiklan 1 kohdan c alakohdassa tarkoitettuja) tehoaineita, jotka täyttävät vaatimukset 1 a, 1 b ja 1 c (soveltuvin osin) ja jotka on hyväksytty asetuksen (EU) N:o 528/2012 9 artiklan 2 kohdan mukaisesti käytettäviksi valmisteryhmässä 6 vaatimuksen 1 a tai 1 b tapauksessa ja valmisteryhmässä 7 vaatimuksen 1 c tapauksessa, tai jotka sisältyvät kyseisen asetuksen liitteeseen I. Lisäksi ammattikäytön ja kotikäytön (muun kuin ammattikäytön) riskinarviointi on esitettävä arviointiraportissa. Hakijoiden olisi tutustuttava EU:n viimeisimpään hyväksyttyjen tehoaineiden luetteloon (*) ja kyseisen asetuksen liitteeseen I.
                                 Maalit voivat väliaikaisesti sisältää säilöntäaineita, joista on toimitettu asiakirjat ja jotka ovat tarkasteltavana ja odottavat hyväksyntäpäätöstä, kunnes myönteinen päätös tehoaineen hyväksymisestä tai sen sisällyttämisestä kyseisen asetuksen liitteeseen I annetaan.

                                    (*)  ECHA, Biosiditehoaineet – hyväksyttyjen tehoaineiden luettelo, http://www.echa.europa.eu/web/guest/information-on-chemicals/biocidal-active-substances”"

                                 b)

                                 Korvataan Vaarallisten aineiden käytön rajoituksia ja rajoituksille myönnettyjä poikkeuksia koskevassa luettelossa olevat kohdat ”1. a) Suljetuissa astioissa käytettävät säilöntäaineet” ja ”1. b) Sävytyskoneiden säilöntäaineet” seuraavasti:

                                                         ”a)

                                                         Suljetuissa astioissa käytettävät säilöntäaineet

                                                Soveltamisala:

                                             Kaikki tuotteet, ellei muuta ole mainittu

                                             Suljetuissa astioissa käytettäviä säilöntäaineita, joihin on liitetty joku seuraavista vaaraluokituksista, voidaan käyttää ympäristömerkityissä tuotteissa:

                                                Poikkeusluokitukset: H331 (R23), H400 (R50), H410 (R50/53), H411 (R51/53), H412 (R52/53), H317 (R43)
                                             Suljetuissa astioissa käytettävien säilöntäaineiden, joihin on liitetty jokin näistä poikkeuksen saaneista vaaraluokituksista, tulee lisäksi täyttää seuraavat ehdot:

                                                         —

                                                         Pitoisuuden yhteismäärä ei saa ylittää 0,060:tä painoprosenttia.

                                                         —

                                                         Aineet, joihin on liitetty vaaraluokitus H400 (R50) ja/tai H410 (R50/53) eivät saa olla biokertyviä. Biokertymättömien aineiden Log Kow ≤ 3,2 tai biokertyvyystekijä (BCF) ≤ 100.

                                                         —

                                                         Aineista, jotka on hyväksytty käytettäväksi tai jotka sisältyvät asetuksen (EU) N:o 528/2012 liitteeseen I, on esitettävä näyttöä siitä, että maalituote noudattaa hyväksynnän edellytyksiä.

                                                         —

                                                         Jos käytetään formaldehydiä vapauttavia säilöntäaineita, lopputuotteen formaldehydipitoisuuden ja -päästöjen on täytettävä ainerajoituksia koskevan 7 a perusteen vaatimukset

                                                Suljetuissa astioissa käytettävät säilöntäaineet

                                                Yhteismäärä lopputuotteessa: 0,060 % w/w

                                                Todentaminen:

                                             Hakijan ja tämän sidosaineen toimittajan vakuutus, jonka tueksi on toimitettava lopputuotteessa ja sen sidosaineessa olevien tehoaineiden CAS-numerot ja luokitukset.
                                             Tähän sisältyy hakijan toimittama laskelma tehoaineen pitoisuudesta lopputuotteessa.
                                             Kaikki sellaiset tehoaineet on yksilöitävä, joiden hiukkasista vähintään 50 prosenttia lukumääräkokojakauman mukaisesti on sellaisia, joiden ulkomitoista yksi tai useampi on 1–100 nanometriä.

                                             Seuraaviin säilöntäaineisiin sovelletaan erityisiä pitoisuusrajoja:

                                                Pitoisuusraja

                                                         i)

                                                         Sinkkipyritioni

                                             0,050 %

                                                         ii)

                                                         N-(3-Aminopropyyli)-N-dodekyylipropaani-1,3-diamiini

                                             0,050 %

                                                         b)

                                                         Sävytyskoneiden säilöntäaineet

                                             Edellä 1 a kohdassa lueteltuja poikkeuksen saaneita vaaraluokituksia ja poikkeusedellytyksiä sovelletaan myös niihin säilöntäaineisiin, joita käytetään sävytyskoneissa varastoitavien sävytysaineiden suojaamiseen ennen kuin ne sekoitetaan pohjamaalin kanssa.
                                             Koneisiin värien suojelemiseksi lisättyjen säilöntäaineiden, jotka poistuvat koneista, yhteismäärä ei saa ylittää 0,20:tä painoprosenttia.
                                             Seuraaviin säilöntäaineisiin sovelletaan erityisiä enimmäispitoisuusrajoja, jotka ovat osa väriaineessa olevien säilöntäaineiden yhteismäärää:

                                                Väriaineiden säilöntäaineiden kokonaismäärä

                                             0,20 % w/w

                                                Todentaminen:

                                             Hakijan ja/tai tämän väriaineen toimittajan vakuutus, jonka tueksi on toimitettava lopputuotteessa ja sen sidosaineessa olevien tehoaineiden CAS-numerot ja luokitukset.
                                             Tähän sisältyy laskelma tehoaineen pitoisuudesta lopputuotteessa.
                                             Kaikki sellaiset tehoaineet on yksilöitävä, joiden hiukkasista vähintään 50 prosenttia lukumääräkokojakauman mukaisesti on sellaisia, joiden ulkomitoista yksi tai useampi on 1–100 nanometriä.”

                                                         i)

                                                         3-Jodi-2-propynyylibutyylikarbamaatti (IPBC)

                                             0,10 %

                                                         ii)

                                                         Sinkkipyritioni

                                             0,050 %

                                                         iii)

                                                         N-(3-Aminopropyyli)-N-dodekyylipropaani-1,3-diamiini

                                             0,050 %

                                 c)

                                 Korvataan Vaarallisten aineiden käytön rajoituksia ja rajoituksille myönnettyjä poikkeuksia koskevassa luettelossa oleva kohta ”1. c) Kuivan maalikalvon säilöntäaineet” seuraavasti:

                                                         ”c)

                                                         Kuivan maalikalvon säilöntäaineet

                                                Soveltamisala:

                                             Ulkomaalit ja erityiskäyttöön tarkoitetut sisämaalit

                                             Kuivan maalikalvon säilöntäaineita ja niiden stabilointiaineita, joihin on liitetty jokin seuraavista vaaraluokista, voidaan käyttää kaikissa ulkomaaleissa ja tietyissä sisämaaleissa:

                                                Poikkeusluokitukset: H400 (R50), H410 (R50/53), H411 (R51/53), H412 (R52/53), H317 (R43)
                                             Kuivan maalikalvon säilöntäaineiden, joihin on liitetty jokin näistä poikkeuksen saaneista vaaraluokituksista, tulee lisäksi täyttää seuraavat ehdot:

                                                         —

                                                         Yhteispitoisuus ei saa ylittää 0,10:tä tai 0,30:tä painoprosenttia (tarpeen mukaan)

                                                         —

                                                         Aineet, joihin on liitetty vaaraluokitus H400 (R50) ja/tai H410 (R50/53) eivät saa olla biokertyviä. Biokertymättömien aineiden Log Kow ≤ 3,2 tai biokertyvyystekijä (BCF) ≤ 100.

                                                         —

                                                         Aineista, jotka on hyväksytty käytettäväksi tai jotka sisältyvät asetuksen (EU) N:o 528/2012 liitteeseen I, on esitettävä näyttöä siitä, että maalituote noudattaa hyväksynnän edellytyksiä.

                                                   Korkeampaa yhteismäärää ja poikkeusta arviointiperusteen 5. a) vaatimuksesta, jolloin lopputuote voidaan luokitella Vesiympäristölle vaaralliseksi (Krooninen kategoria 3) ja siihen voidaan merkitä vaaralauseke H412, sovelletaan seuraavin kuivan maalikalvon säilöntäaineiden käyttötarkoituksiin ainoastaan tietyissä sovelluksissa:

                                                Kuivan maalikalvon säilöntäaineet

                                                Yhteismäärä lopputuotteessa:

                                                         Erittäin kosteisiin tiloihin, kuten keittiöihin ja kylpyhuoneisiin, tarkoitetut maalit
                                                         0,10 % w/w

                                                         Kaikki ulkomaalit
                                                         0,30 % w/w

                                                Todentaminen:

                                             Hakijan ja tämän sidosaineen toimittajan vakuutus, jonka tueksi on toimitettava lopputuotteessa ja sen sidosaineessa olevien tehoaineiden CAS-numerot ja luokitukset.
                                             Tähän sisältyy hakijan toimittama laskelma tehoaineen pitoisuudesta lopputuotteessa.
                                             Kaikki sellaiset tehoaineet on yksilöitävä, joiden hiukkasista vähintään 50 prosenttia lukumääräkokojakauman mukaisesti on sellaisia, joiden ulkomitoista yksi tai useampi on 1–100 nanometriä.”

                                             3-Jodi-2-propynyylibutyylikarbamaattiyhdistelmät (IPBC)
                                             Ulkomaalit ja –lakat

                                                IPBC-yhdistelmien kokonaismäärä ulkomaaleissa:

                                             0,650 %

                                             Seuraavaan säilöntäaineeseen sovelletaan erityisiä pitoisuusrajoja:

                                             Sinkkipyritioni

                                             0,050 %

                                 d)

                                 Lisätään vaarallisten aineiden käytön rajoituksia ja rajoituksille myönnettyjä poikkeuksia koskevaan luetteloon kohta ”8. Sidosaineiden ja polymeeridispersioiden sisältämät aineet” seuraavasti:

                                                         ”8.

                                                         Sidosaineiden ja polymeeridispersioiden sisältämät aineet

                                                         a)

                                                         sidosaineet ja silloitusaineet

                                                Soveltamisala:

                                                         —

                                                         Sisä- ja ulkovarustepinnoitteet

                                                         —

                                                         Sisustus-, suoja- ja puupinnoitteet

                                                         —

                                                         Metallipinnoitteet

                                                         —

                                                         Lattiapinnoitteet

                                                         —

                                                         Voimakaskiiltoiset pinnoitteet

                                                         —

                                                         Rakennus- ja sisustuspinnoitteet

                                             Adipiinihappodihydratsidi (ADH) käytettynä tartunta-aineena tai silloitusaineena

                                             1,0 % w/w

                                                Todentaminen:

                                             Hakijan ja raaka-aineen toimittajien on toimitettava vakuutus ja sen tueksi laskelmat tai analyyttinen testausseloste.

                                                         b)

                                                         Reaktiotuotteet ja jäämät

                                                Soveltamisala:

                                             Tuotteet, joissa on polymeerisidosainejärjestelmät

                                             Metanolijäämien esiintyminen on rajoitettu lopputuotteen sidosaineen määrän mukaan.

                                                Todentaminen:

                                             Hakijan ja raaka-aineen toimittajien on toimitettava vakuutus ja sen tueksi laskelmat tai analyyttinen testausseloste.”

                                                         —

                                                         sidosaineen määrä lopputuotteessa yli 10 % ja enintään 20 %

                                             0,02 % w/w

                                                         —

                                                         sidosaineen määrä lopputuotteessa yli 20 % ja enintään 40 %

                                             0,03 % w/w

                                                         —

                                                         sidosaineen määrä lopputuotteessa yli 40 %

                                             0,05 % w/w


title: 2007/96/EY: Neuvoston päätös, tehty 12 päivänä helmikuuta 2007 , espanjalaisen jäsenen nimeämisestä alueiden komiteaan

text:
               14.2.2007

               FI

               Euroopan unionin virallinen lehti

               L 42/23

      NEUVOSTON PÄÄTÖS,
   tehty 12 päivänä helmikuuta 2007,
   espanjalaisen jäsenen nimeämisestä alueiden komiteaan
   (2007/96/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Espanjan hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY (1) alueiden komitean varsinaisten jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi kaudeksi.

               (2)

               Alueiden komiteassa on vapautunut yksi jäsenen paikka Pasqual MARAGALL i MIRAn toimikauden päätyttyä,

         ON PÄÄTTÄNYT SEURAAVAA:
   1 artikla
   Nimetään José MONTILLA AGUILERA, Presidente de la Generalitat de Cataluña, alueiden komitean jäseneksi Pasqual MARAGALL i MIRAn tilalle jäljellä olevaksi toimikaudeksi eli 25 päivään tammikuuta 2010.
   2 artikla
   Tämä päätös tulee voimaan päivänä, jona se tehdään.

      Tehty Brysselissä 12 päivänä helmikuuta 2007.

            Neuvoston puolesta

            Puheenjohtaja

         F.-W. STEINMEIER

      (1)  EUVL L 56, 25.2.2006, s. 75.


Avis juridique important

|

41998D0002

Schengenin säännöstö - Toimeenpanevan komitean päätös, tehty 21 päivänä huhtikuuta 1998, perustettavasta task force -ryhmästä (SCH/Com-ex (98) 1 rev 2)

Virallinen lehti nro L 239 , 22/09/2000 s. 0191 - 0192

TOIMEENPANEVAN KOMITEAN PÄÄTÖS,tehty 21 päivänä huhtikuuta 1998,perustettavasta task force -ryhmästä(SCH/Com-ex (98) 1 rev 2)TOIMEENPANEVA KOMITEA, jokaottaa huomioon Schengenin sopimuksen soveltamisesta tehdyn yleissopimuksen 132 artiklan,ottaa huomioon edellä mainitun sopimuksen 6 artiklan,ON PÄÄTTÄNYT SEURAAVAA:Ottaen huomioon tilanteen, jossa kolmansien valtioiden, erityisesti Irakin ja muiden maiden kansalaisten maahanmuutto Schengen-valtioihin on lisääntymässä, on Euroopan unionin puitteissa tehtyjen sekä vielä neuvoteltavana olevien suositusten osalta välttämätöntä tehostaa myös ulkorajojen valvontaa yhteisen suunnitelman mukaisesti sekä käynnistää konkreettiset toimet valvonnan tehostamisen tukemiseksi.Schengenin sopimuksen puitteissa voidaan määriteltyjen toimivaltuuksien mukaisesti keskittyä ennen muuta tällaiseen laittomaan maahanmuuttoon liittyviin nk. pull-faktoreihin ottaen kuitenkin samalla huomioon se seikka, että muiden elinten tehtäväksi jää käsitellä tämän ilmiön syitä sen alkuperä- ja läpikulkualueilla.Ottaen huomioon Euroopan unionissa ja muilla alueilla annetut suositukset sekä painottaen Dublinin yleissopimuksen täytäntöönpanoon liittyvien asianmukaisten toimien välttämättömyyttä toimeenpaneva komitea ehdottaa sopimusvaltioille seuraavia ulkorajojen valvontaan liittyviä toimia välittömästi käyttöön otettaviksi:- maahanmuuttotarkastusten tehostaminen ulkorajoilla lisätyin henkilöstövoimavaroin ja nykyaikaisin teknisin apuvälinein,- lentokenttien yleisöltä suljettujen alueiden varmistaminen Schengen-valtioiden ulkopuolisten lentojen ja kauttakulkumatkustajien osalta sekä samansuuntaiset toimet kansainvälisissä satamissa,- vastavuoroiset tukitoimet lentokenttien ja satamien valvontahenkilöstön sekä lentoyhtiöiden henkilöstön koulutuksessa ja jatkokoulutuksessa esim. kahdenkeskisten vaihto-ohjelmien avulla; nykyaikaisten teknisten apuvälineiden käytön laajentaminen ja vastavuoroinen käyttöön tarjoaminen sekä henkilöstön työn tehostaminen,- alusten tarkastaminen jo lastaus- ja lähtövaiheessa,- laittomia maahanmuuttajia kuljettaville kuljetusyrityksille asetettavien rangaistusseuraamusten sekä tällaisiin yrityksiin ylläpidettävien suhteiden yhdenmukaistamisen toteuttaminen ja edistäminen,- ennakkotarkastusten tekeminen lähemmin määriteltävissä laittoman maahanmuuton lähtöpaikoissa,- laittomia rajanylitysreittejä ja -menetelmiä koskevien tietojen vaihto, poliisi- ja rajavalvontaviranomaisten käytännön tason yhteistyön tehostaminen sekä näiden viranomaisten ja kolmansissa maissa toimivien Schengen-maiden yhteysviranomaisten välisen yhteistyön tehostaminen samoin kuin sopimusvaltioiden viranomaisten edustajien vastavuoroinen lähettäminen laittoman maahanmuuton vastaisten toimien tehokkuuden tarkkailemiseksi,- kunkin kansallisen lainsäädännön mukainen sormenjälkien ottaminen kaikilta kolmansista maista tulevilta laittomilta maahantulijoilta, joiden henkilöllisyyttä ei voida kiistattomasti todeta voimassa olevien asiakirjojen perusteella, sekä sormenjälkien säilyttäminen niiden mahdolliseksi luovuttamiseksi toisten sopimusvaltioiden viranomaisille ottaen samalla huomioon Euroopan unionissa sovitut tietosuojaa koskevat säännöt,- kunkin kansallisen lainsäädännön mukaiset toimet sellaisten laittomasti maahan saapuvien kolmansien maiden kansalaisten viranomaisilta piiloutumisen ehkäisemiseksi, joiden henkilöllisyyttä ei ole voitu selvittää, siihen asti, kunnes heidän henkilöllisyytensä on selvitetty tai maahantulijoita koskevista poliisitoimista annetaan määräys ja ne voidaan panna täytäntöön,- sopimusvaltioihin laittomasti saapuvien kolmansien maiden kansalaisten välitön takaisin käännyttäminen (ransk. eloignement), jos viipymisoikeutta ei ole,- Schengen-osapuolien sekä toisaalla Turkin, Tsekin, Slovakian, Unkarin ja Slovenian välisten takaisinottosopimusta koskevien neuvottelujen edistäminen,- Schengenin sopimusvaltioiden käytännön yhteistyön parantaminen Dublinin yleissopimuksen soveltamisessa.Näiden toimien toteuttaminen tapahtuu- yksittäisten valtioiden suvereniteetti huomioon ottaen,- kunkin sopimusosapuolten kansallista lainsäädäntöä noudattaen eli toimet toteutetaan kansallisen lainsäädännön sallimissa rajoissa,- sen vaikuttamatta jo tehtyjen kahdenkeskisten sopimusten määräyksiin Schengenin täytäntöönpanosopimuksen,- erityisesti sen 134 ja 142 artiklan, sekä erityisesti Dublinin yleissopimuksen mukaisesti.Koska on välttämätöntä ohjata ja kehittää näiden toimien toteuttamista, puheenjohtajistoa pyydetään asettamaan asian käsittelylle omistautuva task force -ryhmä, johon kuuluu edustaja ainakin jokaisesta kuudesta keskeisessä asemassa olevasta sopimusvaltiosta. Edustajien on tarkoitus kokoontua lyhyin aikavälein ja antaa selonteko toimeenpanevan komitean seuraavalle kokoukselle.Tämä päätös on toimeenpantava EU:n toimintasuunnitelman täydentävänä osana. Vaadittava äänestys on toteutettava K4:n tasolla.Brysselissä 21 päivänä huhtikuuta 1998.PuheenjohtajaJ. Vande Lanotte


title: Neuvoston päätös 2012/212/YUTP, annettu 23 päivänä huhtikuuta 2012 , Valko-Venäjään kohdistettavista rajoittavista toimenpiteistä annetun neuvoston päätöksen 2010/639/YUTP muuttamisesta

text:
               25.4.2012

               FI

               Euroopan unionin virallinen lehti

               L 113/11

         NEUVOSTON PÄÄTÖS 2012/212/YUTP,
   annettu 23 päivänä huhtikuuta 2012,
   Valko-Venäjään kohdistettavista rajoittavista toimenpiteistä annetun neuvoston päätöksen 2010/639/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 25 päivänä lokakuuta 2010 päätöksen 2010/639/YUTP (1).

               (2)

               Neuvoston päätöksessä 2010/639/YUTP säädettyyn varojen jäädyttämiseen on sisällytettävä poikkeus sen varmistamiseksi, että varoja tai taloudellisia resursseja voidaan vapauttaa tai asettaa saataville kansainvälisen oikeuden nojalla koskemattomuutta nauttivan diplomaatti- tai konsuliedustuston tai kansainvälisen järjestön virallisiin tarkoituksiin.

               (3)

               Päätös 2010/639/YUTP olisi muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Lisätään päätöksen 2010/639/YUTP 3 artiklan 1 kohtaan alakohta seuraavasti:

               "e)

               on määrä maksaa kansainvälisen oikeuden nojalla koskemattomuutta nauttivan diplomaatti- tai konsuliedustuston tai kansainvälisen järjestön tilille tai tililtä, mikäli tällaiset maksut on tarkoitettu käytettäviksi kyseisen diplomaatti- tai konsuliedustuston tai kansainvälisen järjestön virallisiin tarkoituksiin."

         2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 23 päivänä huhtikuuta 2012.

            Neuvoston puolesta

            Puheenjohtaja

         C. ASHTON

      (1)  EUVL L 280, 26.10.2010, s. 18.